**Rámcová dohoda**

podľa § 83 zákona č. 343/2015 Z. z. o verejnom obstarávaní o zmene a doplnení niektorých zákonov   
(ďalej len „zákon“)

ďalej len „dohoda“

# Zmluvné strany

Objednávateľ: Univerzita Komenského v Bratislave

Sídlo: Šafárikovo nám. 6, 814 99 Bratislava 1

Korešpondenčná adresa: Šafárikovo nám. 6, P.O.BOX 440, 814 99 Bratislava 1

IČO: 00 397 865

DIČ: 2020845332

IČ DPH: SK 2020845332

Osoba oprávnená na podpis: Ing. Ingrid Kútna Želonková, PhD., kvestorka

Zastúpený: prof. JUDr. Marek Števček, PhD., rektor

(ďalej len „**Objednávateľ**“)

Poskytovateľ:

Sídlo:

IČO:

DIČ:

IČ DPH:

Zapísaný:

Zastúpený:

Bankové spojenie:

číslo účtu:

IBAN:

Osoby oprávnené konať vo veciach:

a) zmluvných:

b) technických:

(ďalej len „**Poskytovateľ**“)

# Úvodné ustanovenia

Zmluvné strany uzatvárajú túto zmluvu ako výsledok verejného obstarávania „Opravy a servisné práce pre IKT zariadenia 2021“ za účelom poskytovania služieb v súlade s ponukou Poskytovateľa do verejného obstarávania.

Touto dohodou sa stanovuje právny režim poskytovania služieb poskytovateľom v zmysle tejto dohody na základe uzatvorenia jednotlivých čiastkových dohôd, ktorou bude pri poskytovaní služieb v celkovej cene bez DPH do 3 320,00 EUR objednávka. V čiastkovej zmluve (objednávke) bude presne určená požadovaná služba, miesto poskytovania služby a ostatné dodacie podmienky.

Čiastkové dohody budú uzatvárať jednotlivé fakulty a ďalšie súčasti Univerzity Komenského v Bratislave uvedené v Článku 4 tejto dohody a v Prílohe č. 2 – Zoznam kontaktných osôb tejto dohody.

Za Poskytovateľa sa na účely tejto dohody považujú všetky subjekty uvedené ako zmluvná strana na strane Poskytovateľa. Za plnenie povinností vyplývajúcich z tejto dohody zodpovedajú všetky tieto subjekty spoločne a nerozdielne. Ako zástupca Poskytovateľa bude pri všetkých úkonoch vyplývajúcich z tejto dohody voči Objednávateľovi vystupovať..............................*/doplní uchádzač/*

# Predmet dohody

Predmetom tejto dohody je záväzok Poskytovateľa zabezpečovať služby na vykonávanie opráv a servisných prác pre IKT zariadenia a zároveň umožniť Objednávateľovi nadobúdať vlastnícke právo k tovarom, ktoré tvoria neodlučiteľnú súčasť servisných prác (náhradné diely) a Objednávateľ sa zaväzuje, že za poskytnuté služby zaplatí zmluvnú cenu.

Predmetom dohody sú najmä:

* + 1. opravy pre tlačiarne, multifunkčné zariadenia a skenery,
    2. opravy pre kopírky digitálne
    3. opravy pre osobné počítače,
    4. opravy pre notebooky,
    5. opravy pre monitory,
    6. opravy pre tablety, smartphony,
    7. opravy pre dataprojektory,
    8. opravy pre servery,
    9. opravy pre diskové polia,
    10. opravy pre páskové mechaniky,
    11. opravy pre aktívne sieťové prvky, (switche, routery, accespointy)
    12. opravy pre telefónne ústredne VoIP,
    13. opravy pre telefónne ústredne digitálne,
    14. opravy pre telefónne ústredne analógové,
    15. revízie nepretržitých zdrojov napájania a motorganerátorov (elektrocentrály)
    16. opravy nepretržitých zdrojov napájania a motorganerátorov (elektrocentrály)
    17. revízie chladiacich systémov serverovní
    18. opravy chladiacich systémov serverovní,

kontrola a údržba chladiaceho okruhu

* + 1. opravy a revízie EPS a požiarneho uzáveru,

mesačná preventívna revízia EPS

štvrťročná a mesačná preventívna revízia

ročná preventívna revízia

* + 1. revízie pre prístupové a dochádzkové systémy,
    2. opravy pre prístupové a dochádzkové systémy,
    3. opravy pre pasívne komponenty počítačových sietí LAN.

Urgentný servis zariadení

* + 1. opravy pre tlačiarne, multifunkčné zariadenia a skenery,
    2. opravy pre kopírky digitálne
    3. opravy pre osobné počítače,
    4. opravy pre notebooky,
    5. opravy pre monitory,
    6. opravy pre tablety, smartphony,
    7. opravy pre dataprojektory
    8. opravy pre servery,
    9. opravy pre diskové polia,
    10. opravy pre páskové mechaniky,
    11. opravy pre sieťové aktívne prvky, (switche, routery, accespointy)
    12. opravy pre telefónne ústredne VoIP,
    13. opravy pre telefónne ústredne digitálne,
    14. opravy pre videokonferenčné zariadenia,
    15. opravy pre telefónne ústredne analógové,
    16. opravy pre nepretržitý zdroj napájania a motorganerátorov (elektrocentrály)
    17. opravy chladiacich systémov serverovní
    18. opravy EPS a požiarneho uzáveru,
    19. opravy pre prístupové a dochádzkové systémy.
    20. doprava paušál - Bratislava
    21. doprava paušál – Martin - Vrútky - Blatnica,
    22. doprava paušál - Modra,
    23. doprava paušál - Nitra,
    24. doprava paušál – Štiavnické Bane

Predmet dohody je presne špecifikovaný v Prílohe č. 1 Cenová ponuka.

Predpokladaný finančný objem predmetu dohody je ............... EUR bez DPH */doplní uchádzač/*. Objednávateľ nie je povinný odobrať predpokladané množstvo služieb tvoriacich predmet dohody, ani vyčerpať jeho predpokladaný finančný objem. Celkové množstvo predmetu dohody bude závisieť od finančných možností a konečných potrieb Objednávateľa. Pri uzatváraní čiastkových dohôd, resp. vystavovaní objednávok, sa Objednávateľ môže s Poskytovateľom dohodnúť na modifikácii špecifikácií a to v medziach daných opisom predmetu plnenia dohody. V takomto prípade bude cena určená podľa Článku 4 dohody.

# Miesto a lehota poskytovania predmetu dohody

Miesta poskytovania predmetu dohody sú uvedené v Prílohe č. 3 – Zoznam servisných miest.

Konkrétne miesto a lehota poskytovania predmetu dohody bude spresnené v objednávke/ čiastkovej dohode.

# Cena

Cena za predmet plnenia dohody musí byť stanovená v zmysle zákona č.18/1996 Z. z. o cenách v znení neskorších predpisov (ďalej len „zákon o cenách“) a vyhlášky MF SR č. 87/1996 Z. z., ktorou sa vykonáva zákon o cenách v znení neskorších predpisov.

Spôsob vytvorenia ceny (cenové pravidlá) je v súlade s § 2 zákona o cenách založený na cene obchodného alebo sprostredkovateľského výkonu, ekonomicky oprávnených nákladoch a primeranom zisku.

Navrhovaná cena musí zahŕňať všetky ekonomicky oprávnené náklady poskytovateľa vynaložené v súvislosti s poskytnutím predmetu dohody a primeraný zisk.

V objednávkach a čiastkových zmluvách sa uvedú jednotkové ceny za požadované služby a cena za celý predpokladaný rozsah objednávky alebo čiastkovej dohody v eurách v zložení:

* 1. cena v EUR bez DPH,
  2. DPH v EUR,
  3. cena v EUR s DPH

Všetky ceny budú zaokrúhlené na dve desatinné miesta.

Poskytovateľ poskytne služby za ceny, ktoré boli obsiahnuté v ponuke predloženej do verejného obstarávania a sú uvedené v Prílohe č. 1 – Cenová ponuka tejto dohody.

Cena za jednotlivé druhy opráv a servisu zahŕňa diagnostiku zariadenia u Objednávateľa, resp. v servisnom stredisku Poskytovateľa, v závislosti od povahy poruchy.

Poskytovateľ je oprávnený fakturovať pre každý servisný zásah len jeden servisný výjazd v paušálnej stanovenej výške zo servisného strediska dodávateľa na miesto určené Objednávateľom v súlade s Prílohou č. 1 – Cenová ponuka a v súlade s Prílohou č. 3 – Zoznam servisných miest. Čas technika na ceste nebude fakturovaný samostatne a o tento čas nebude navýšený ani čas opravy. Výnimku tvorí bod 5.8.

V prípade, že dôjde k nahláseniu opravy na zariadení, ktoré je v záruke, alebo iným spôsobom nepatrí medzi zariadenia, na ktoré sa vzťahuje predmet zákazky, je Poskytovateľ oprávnený fakturovať:

* + 1. cenu za dopravu za jeden výjazd podľa paušálneho poplatku určeného pre lokalitu, kde sa zariadenia nachádzajú,
    2. čas technika strávený na mieste servisného zásahu x príslušná sadzba za opravu pre daný typ zariadenia.

Cena náhradného dielu bude určená s ohľadom na vývoj cien porovnateľných tovarov na relevantnom trhu, pričom ak Objednávateľ zistí, že ceny tovarov sú nižšie ako cena určená Poskytovateľom, je povinnosťou Poskytovateľa určiť cenu v sume priemeru medzi tromi najnižšími cenovými ponukami zistenými na relevantnom trhu.

Na poskytovanie služieb Objednávateľ neposkytne Poskytovateľovi preddavky.

Maximálny finančný objem pre celý predmet dohody je ..................... Eur bez DPH. */doplní uchádzač/.* Celková zmluvná cena za predmet plnenia bude závisieť od finančných možností a potrieb Objednávateľa a od reálne poskytnutých služieb.

V prípade zákonnej úpravy DPH bude možné upraviť cenu písomným dodatkom k zmluve.

Daň z pridanej hodnoty bude vysporiadaná v súlade s platnými právnymi predpismi Európskej únie.

# Platobné podmienky

Vlastná platba sa bude realizovať formou bezhotovostného platobného styku v eurách. Poskytnuté služby na základe objednávok/čiastkových dohôd bude Poskytovateľ fakturovať na základe predložených faktúr. Všetky faktúry musia obsahovať zákonné náležitosti a ich prílohou musí byť súpis vecného plnenia potvrdený zástupcom Objednávateľa (viď bod 6.2 tejto dohode).

y). Ak faktúra neobsahuje predpísané náležitosti, Objednávateľ je oprávnený faktúru vrátiť, pričom doručením faktúry s vyššie uvedenými náležitosťami začína plynúť nová lehota splatnosti.

Poskytovateľ priloží ku každej faktúre riadne vyplnené prílohy. Príloha faktúry musí obsahovať najmä vyznačenie priestorov/úkonov/hodín, ktoré boli vykonané, počty a merné jednotky úkonov/hodín, jednotkové ceny úkonov/hodín a následnú cenu celkom bez DPH.

Lehota splatnosti faktúry je 30 dní odo dňa prevzatia a odsúhlasenia faktúry Objednávateľom. Ak predložená faktúra nebude vystavená v súlade s platnou dohodou, Objednávateľ ju vráti v lehote splatnosti Poskytovateľovi na dopracovanie. Opravená faktúra je splatná do 30 dní odo dňa jej doručenia Objednávateľovi.

# Podmienky poskytnutia služieb

Za účelom riadnej spolupráce sa zmluvné strany zaväzujú vzájomnou súčinnosťou.

Objednávateľ sa zaväzuje:

* + 1. poskytnúť včas Poskytovateľovi úplné, pravdivé a prehľadné informácie, ktoré sú bezodkladne nutné k realizácii dohody, ak z ich povahy nevyplýva, že si ich má zabezpečiť Poskytovateľ sám v rámci plnenia predmetu tejto dohody,
    2. vytvoriť riadne podmienky pre realizáciu dohody Poskytovateľovi a poskytovať mu po dobu trvania tejto dohody nevyhnutnú súčinnosť, ak si túto súčinnosť Poskytovateľ dôvodne vyžiada,
    3. bezodkladne informovať Poskytovateľa o prípadných zmenách pri realizácii predmetu dohody.

Poskytovateľ sa zaväzuje:

* + 1. realizovať predmet dohody na kvalitnej a profesionálnej úrovni v rozsahu tejto dohody,
    2. zabezpečiť realizáciu dohody v najvyššej kvalite, a postupovať s odbornou starostlivosťou a s prihliadnutím na záujmy Objednávateľa,
    3. dbať na to, aby jeho činnosť podľa tejto dohody bola maximálne účelná a hospodárna,
    4. bezodkladne po zistení písomne upovedomiť Objednávateľa o všetkých prekážkach, realizácie dohody a navrhnúť mu možnosti odstránenia týchto prekážok.

Poskytovateľ je povinný poskytovať bežný servis v pracovných hodinách, ktoré sú určené:

* + 1. pondelok až piatok (výnimku tvoria štátom schválené štátne sviatky a dni pracovného pokoja, ktoré pripadli na niektorý z týchto dní),
    2. 8:00 hod. až 17:30 hod.

Poskytovateľ je povinný vykonať diagnostiku a následne zaslať Objednávateľovi najneskôr do 5 dní od nahlásenia závady, prostredníctvom Helpdesk systému záväznú ponuku ktorá bude obsahovať:

* + 1. počet servisných hodín x príslušná sadzba pre daný typ zariadenia,
    2. cena náhradného dielu(ov),
    3. cena za dopravu za 1 výjazd podľa paušálneho poplatku určeného pre lokalitu, kde sa zariadenia nachádza.

Poskytovateľ sa zaväzuje stanoviť po vykonaní diagnostiky dĺžku opravy, ktorú určí s prihliadnutím na dostupnosť a dodaciu lehotu náhradného dielu nevyhnutného na opravu. Pri stanovení dĺžky opravy viac ako 30 kalendárnych dní je Poskytovateľ na túto skutočnosť povinný upozorniť Objednávateľa.

Objednávateľ je oprávnený v súlade s Prílohou č. 1 – Cenová ponuka požadovať urgentný servisný zásah s nasledovnými parametrami:

* + 1. diagnostika zariadenia do 4 pracovných hodín,
    2. predloženie ponuky na opravu do 6 pracovných hodín,
    3. realizácia opravy zariadenia v priebehu nasledujúceho pracovného dňa od záväzného potvrdenia ponuky Objednávateľom.

Ak Poskytovateľ nebude schopný pri zadaní požiadavky na vykonanie urgentného servisného zásahu vykonať tento typ servisného zásahu pre objektívne príčiny (napr. nedostupnosť náhradného dielu v krátkom čase), upozorní na túto skutočnosť aj s uvedením dôvodov Objednávateľa bezodkladne pri zadaní požiadavky na urgentný servisný zásah.

Poskytovateľ si vyhradzuje právo ponuku na opravu zariadenia neprijať a požiadavku na opravu uzavrieť bez vystavenia objednávky resp. čiastkovej dohody. V takomto prípade, náklady na dopravu a diagnostiku znáša Poskytovateľ.

Pre potreby nahlasovania porúch a komunikácie bude primárne využívaný informačný systém (tzv. Helpdesk) pre preberanie servisných udalostí Objednávateľa. Ak Poskytovateľ umožní prepojenie svojho systému s Helpdeskom Objednávateľa formou dohodnutého formátu, môže využívať svoj Helpdesk systém, pričom za rozhodujúce sa budú považovať údaje v Helpdesk systéme Objednávateľa. Účelom prepojenia bude automatický vzájomný prenos servisných udalostí medzi oboma systémami tak, aby poverení zamestnanci Objednávateľa pracovali iba so systémom Objednávateľa. V prípade, že Poskytovateľ takýto systém neprevádzkuje alebo ho nie je schopný prepojiť, bude pre tento účel používať systém Objednávateľa.

V prípade požiadavky Objednávateľa a možnosti Poskytovateľa stanoví Poskytovateľ cenu za zapožičanie náhradného zariadenia na požadované obdobie, nie však dlhšie ako je dĺžka trvania opravy pôvodného zariadenia.

Poskytovateľ je povinný bezodkladne oznámiť Objednávateľovi všetky okolnosti, ktoré zistí pri svojej činnosti podľa tejto dohody, a ktoré môžu mať vplyv na realizáciu dohody alebo na vydanie pokynov Objednávateľa či ich zmenu. Poskytovateľ vždy upozorní Objednávateľa na prípadnú nevhodnosť jeho pokynov; v prípade, že Objednávateľ napriek upozorneniu Poskytovateľa na splnení svojich pokynov trvá, je Poskytovateľ v zodpovedajúcom rozsahu oslobodený zo zodpovednosti za prípadné vady plnenia vzniknuté preukázateľne v dôsledku realizácie takýchto nevhodných pokynov.

Poskytovateľ je zodpovedný za to, že práceneschopnosť, dovolenky a iná neprítomnosť jeho zamestnancov v práci, pokiaľ dôvodom nie je štrajk alebo vyššia moc, neovplyvnia plnenie predmetu dohody.

# Záruka

Objednávateľ má právo kontrolovať množstvo a kvalitu dodaných servisných prác a náhradných dielov. V prípade, že Objednávateľ zistí nedostatky resp. rozpor s vopred dohodnutými požiadavkami, je oprávnený požiadať Poskytovateľa o ich odstránenie.

Reklamácie prác je potrebné zo strany Objednávateľa oznámiť bezodkladne zodpovednému zástupcovi Poskytovateľa.

Poskytovateľ sa zaväzuje v prípade opodstatnenosti požiadavky Objednávateľa tieto nedostatky bezodkladne odstrániť.

Na náhradu škody sa vzťahujú príslušné ustanovenia Obchodného zákonníka.

Ak niektorá zo zmluvných strán poruší svoju povinnosť zo záväzkového vzťahu, je povinná nahradiť škodu tým spôsobenú, okrem prípadu, ak by preukázala, že porušenie povinnosti bolo spôsobené okolnosťami vylučujúcimi zodpovednosť.

Poskytovateľ je zodpovedný za škody, ktoré spôsobí Objednávateľovi alebo tretej osobe pri vykonávaní predmetu dohody, ak táto škoda bola spôsobená preukázaným zavinením, resp. nedbanlivosťou zamestnanca Poskytovateľa pri plnení povinností vyplývajúcich pre neho z tejto dohody.

# Zmluvné pokuty a úroky z omeškania

V prípade nedodržania lehoty poskytnutia služieb si Objednávateľ môže uplatniť voči Poskytovateľovi zmluvnú pokutu vo výške 0,05 % z ceny predmetu dohody, za každý deň omeškania.

Zaplatením zmluvnej pokuty nie je dotknutý nárok Objednávateľa na náhradu škody.

V prípade omeškania platby si Poskytovateľ môže uplatniť voči Objednávateľovi úrok z omeškania v zákonnej výške z neuhradenej fakturovanej čiastky za každý deň omeškania.

Zmluvné pokuty a úroky z omeškania podľa tejto dohody sa neuplatnia v prípade, ak omeškanie zmluvných strán preukázateľne spôsobí vyššia moc (požiar, povodeň, zemetrasenie a pod.). Trvanie vyššej moci je však dotknutá zmluvná strana povinná ihneď oznámiť druhej zmluvnej strane.

# Osobitné ustanovenia

Na základe tejto dohody nemôže dôjsť k poskytnutiu služieb. Poskytnutie služieb je možné až na základe uzatvorenia čiastkovej dohody alebo na základe objednávky v súlade s touto dohodou. Keďže dohoda je výsledkom verejnej súťaže, oprávňuje zmluvné strany k uzatváraniu čiastkových dohôd, ktoré tvoria predmet tejto dohody.

Objednávateľ nadobúda vlastnícke právo k predmetu plnenia dohody až po uhradení ceny za poskytnutú službu podľa čl. 6.

# Spôsob uzatvárania čiastkových dohôd

Objednávateľ zašle Poskytovateľovi návrh čiastkovej dohody alebo Objednávku poštou alebo mailom na adresu uvedenú v Článku 1 tejto dohody.

V objednávke alebo návrhu čiastkovej dohody musia zmluvné strany uviesť: citáciu tejto dohody, špecifikáciu predmetu čiastkovej dohody (druh, množstvo), miesto poskytnutia služieb, meno, priezvisko a funkciu zodpovedných osôb oboch zmluvných strán, fakturačné údaje, cenu a ďalšie potrebné spresňujúce ustanovenia v súlade s touto dohodou.

Poskytovateľ predloží doplnený a podpísaný návrh čiastkovej dohody v 3 rovnopisoch na podpis Objednávateľa do 3 pracovných dní od predloženia návrhu, pokiaľ nie je v čiastkovej dohode uvedené inak.

Zmluvné strany sa dohodli, že vynaložia všetko úsilie, aby bola čiastková dohoda uzatvorená do 7 dní od predloženia jej návrhu Objednávateľom Poskytovateľovi.

# Trvanie a ukončenie dohody

Dohoda sa uzatvára na dobu určitú, 2 roky, odo dňa nadobudnutia jej účinnosti alebo do vyčerpania finančného limitu .............. Eur bez DPH */doplní uchádzač/***,** podľa toho, ktorá skutočnosť nastane skôr.

Táto dohoda môže byť ukončená okrem spôsobu uvedeného v bode 13.1. tohto článku splnením jedného z nasledovných dôvodov:

* + 1. odstúpením od dohody,
    2. dňom straty oprávnenia Poskytovateľa k výkonu činnosti, ktorá je potrebná pre realizáciu dohody, bez potreby uskutočnenia akéhokoľvek úkonu zo strany zmluvných strán,
    3. písomnou dohodou zmluvných strán,
    4. dňom vyhlásenia konkurzu alebo likvidácie na Poskytovateľa, bez potreby uskutočnenia akéhokoľvek úkonu zo strany zmluvných strán.

Každá zo zmluvných strán je oprávnená odstúpiť od dohody pri podstatnom porušení zmluvnej povinnosti druhou zmluvnou stranou alebo keď sa pre druhú zmluvnú stranu stalo splnenie podstatných zmluvných povinností úplne nemožným.

Za podstatné porušenie sa na účely tejto dohody považuje:

* + 1. omeškanie Poskytovateľa s poskytovaním predmetu dohody oproti dohodnutému termínu o viac ako 3 dni, okrem prípadu, ktorý by omeškanie ospravedlňoval (vyššia moc),
    2. omeškanie Poskytovateľa s poskytovaním predmetu dohody, ak lehota poskytovania služieb je určená v hodinách, oproti dohodnutému termínu o viac ako 6 hodín, okrem prípadu, ktorý by omeškanie ospravedlňoval (vyššia moc),
    3. ak cena bude fakturovaná v rozpore s platobnými podmienkami dohodnutými v tejto dohode,
    4. Poskytovateľ poskytne Objednávateľovi predmet dohody takým spôsobom, ktorý je v rozpore s touto dohodou,
    5. Objednávateľ je v omeškaní so zaplatením faktúry o viac ako 60 kalendárnych dní.

Ak zmluvná strana odstupuje od dohody, potom je povinná túto skutočnosť oznámiť druhej zmluvnej strane písomne. Takéto oznámenie musí označovať okolnosť resp. dôvod, pre ktorý zmluvná strana odstupuje od dohody a presnú citáciu ustanovenia dohody alebo právneho predpisu, ktorý ju k odstúpeniu oprávňuje. Bez týchto náležitostí je odstúpenie neplatné, ibaže právo odstúpiť od dohody vyplýva priamo zo zákona. Oznámenie o odstúpení od dohody môže obsahovať prehlásenie, že zmluvná strana odstupuje od dohody až okamihom márneho uplynutia lehoty stanovenej k odstráneniu porušenia, ktoré je dôvodom odstúpenia, ak je to vzhľadom k povahe porušenia povinnosti možné.

V prípade odstúpenia od dohody je toto odstúpenie účinné doručením písomného oznámenia o odstúpení druhej zmluvnej strane, ak z obsahu odstúpenia nevyplýva neskorší účinok odstúpenia.

Odstúpením od dohody nezaniká nárok oprávnenej strany na zaplatenie zmluvných pokút a na náhradu vzniknutej škody.

Zmluvné strany nie sú zodpovedné za čiastočné alebo úplné neplnenie zmluvných záväzkov následkom pôsobenia vyššej moci v zmysle § 374 Obchodného zákonníka.

Zmluvná strana ovplyvnená vyššou mocou je povinná druhú zmluvnú stranu upovedomiť písomne o začatí a ukončení pôsobenia vyššej moci bezodkladne, najneskôr však do 15 dní od začatia jej pôsobenia. Ak by tak zmluvná strana neurobila, nemôže sa zmluvná strana účinne dovolávať pôsobenia vyššej moci.

# Využitie subdodávateľov

Ak Poskytovateľ pri plnení dohody využije kapacity subdodávateľa/ľov, ktorí sú známi, uvedie podiel plnenia z dohody, ktorý má v úmysle zabezpečiť subdodávateľom na vlastné riziko a zodpovednosť, spolu s uvedením identifikačných údajov subdodávateľa, v rozsahu meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, funkcia.

|  |  |  |  |  |  |
| --- | --- | --- | --- | --- | --- |
| **Obchodné meno subdodávateľa** | **Adresa sídla subdodávateľa** | **IČO** | **Podiel plnenia v %** | **Meno a priezvisko osoby oprávnenej konať za subdodávateľa, adresa pobytu, dátum narodenia, funkcia** | |
| \* |  |  |  |  | |
|  | | | | |

\*(pozn. vyplní len úspešný uchádzač pred podpisom dohody, doplní počet riadkov podľa potreby)

Poskytovateľ je povinný oznámiť Objednávateľovi akúkoľvek zmenu údajov o subdodávateľoch.

Poskytovateľ je povinný Objednávateľovi predložiť písomné oznámenie o zmene subdodávateľa, ktoré bude obsahovať minimálne: podiel zákazky, ktorý má Poskytovateľ v úmysle zadať subdodávateľovi, meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, ak nebolo pridelené identifikačné číslo, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Navrhovaný subdodávateľ' musí spĺňať príslušné podmienky stanovené zákonom o verejnom obstarávaní.

Bez udelenia súhlasu zo strany Objednávateľa nesmie Poskytovateľ použiť nového subdodávateľa na poskytnutie žiadnej časti plnenia predmetu tejto dohody. Objednávateľ je povinný sa písomne vyjadriť bez zbytočného odkladu od obdržania písomnej žiadosti poskytovateľa, či s použitím subdodávateľa súhlasí alebo nie. Objednávateľ nesmie súhlas s použitím subdodávateľa bezdôvodne odmietnuť. Ak sa Objednávateľ k žiadosti poskytovateľa nevyjadrí do 5 pracovných dní od doručenia písomného oznámenia o zmene subdodávateľa, má sa za to, že Objednávateľ s použitím subdodávateľa súhlasí.

Ak Poskytovateľ použije na realizáciu predmetu dohody alebo jej časti akúkoľvek tretiu osobu, zodpovedá voči Objednávateľovi v celom rozsahu tak ako keby dohodu realizoval sám.

# Záverečné ustanovenia

Právne vzťahy oboch zmluvných strán neupravené touto dohodou sa riadia príslušnými ustanoveniami Obchodného zákonníka a ostatnými právnymi predpismi SR.

Táto dohoda nadobúda platnosť dňom jej podpisu obidvomi zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Poskytovateľ týmto prehlasuje, že súhlasí so zverejnením tejto dohody v celom rozsahu v Centrálnom registri zmlúv. Dohoda je vyhotovená v 4 rovnopisoch, z ktorých Objednávateľ dostane 2 rovnopisy a Poskytovateľ dostane 2 rovnopisy.

V prípade, že sa niektoré z ustanovení tejto dohody stane neplatným, zostáva platnosť ostatných ustanovení nedotknutá. Ak nastane takáto situácia, zmluvné strany sa písomne, formou očíslovaného dodatku, dohodnú na riešení, ktoré zachová kontext a účel daného ustanovenia.

Akékoľvek zmeny a doplnky tejto dohody budú zmluvné strany riešiť formou písomných očíslovaných dodatkov, ktoré sa po obojstrannom súhlasnom podpise oboch zmluvných strán stanú neoddeliteľnou súčasťou tejto dohody.

Zmluvné strany sa zaväzujú riešiť prípadné spory vyplývajúce z tejto dohody formou zmieru, prostredníctvom poverených zástupcov. V prípade, že spor sa nevyrieši zmierom, ktorákoľvek zo zmluvných strán je oprávnená predložiť spor na rozhodnutie príslušného súdu.

V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania, bankového spojenia a čísla účtu, ako i ďalších identifikačných údajov oznámi dotknutá zmluvná strana, ktorej sa niektorá z uvedených zmien týka, písomnou formou túto skutočnosť druhej zmluvnej strane, a to bez zbytočného odkladu, inak povinná zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musel vynaložiť druhá zmluvná strana.

Zmluvné strany prehlasujú, že zmluvu uzavreli slobodne a  vážne, dohoda nebola uzatvorená v tiesni ani za iných nevýhodných podmienok. Zmluvné strany si túto dohodu prečítali, jej obsahu porozumeli a na znak súhlasu ju vlastnoručne podpísali.

V Bratislave dňa......... V Bratislave dňa ..........

za Poskytovateľa: za Objednávateľa :

...................................................... ........................................................

konateľ spoločnosti Ing. Ingrid Kútna Želonková, PhD. kvestorka

Prílohy:

Príloha č. 1: Cenová ponuka

Príloha č. 2: Zoznam kontaktných osôb

Príloha č. 3: Zoznam servisných miest